# Tips til utarbeidelse av innstillinger til valg i NITO

Når du forbereder en innstilling, kan den bygges opp på følgende måte:

* Hvem som har sittet i valgkomiteen
* Hva valgkomiteen har gjort
* Hva valgkomiteen har vektlagt
* Innstilling med begrunnelse
* Avslutning

Under kan du lese mer om hvordan du kan bygge opp de ulike punktene.

## Valgkomiteen har bestått av...

Her kan du f.eks. ha et bilde av VK og si noe om hvem komiteen har bestått av.

## Vi har arbeidet...

Her kan dere si noe om hvordan valgkomiteen har arbeidet, hvor mange møter dere har hatt, at dere har jobbet grundig, at dere har pratet med sittende styre/utvalg, intervjuet mange dyktige og kvalifiserte kandidater, deltatt på arrangement x og y etc.

## Når vi har satt sammen innstillingen har vi vektlagt...

Her kan dere si noe om hvilke kriterier dere har vektlagt når dere har satt sammen innstillingen, f.eks. mangfold mtp. kjønn, alder, sektor, geografi etc.

Dere kan også si noe om hvilke oppgaver/utfordringer som vil møte styret/utvalget i kommende periode, og hvordan de dere har innstilt kan bidra til å løse disse.

Det er i tillegg vanlig å si noe om helheten i innstillingen, og hvorfor teamet dere foreslår har gode forutsetninger for å gjøre en god jobb for NITO.

## Som leder innstiller vi...

* Person A.

Si noen få setninger om hva som gjør at dere har innstilt denne personen. F.eks. knyttet til personlige egenskaper og erfaring. Fokuser på det positive.

## Som medlemmer innstiller vi...

* Person B
* Person C
* ...osv...

Si noen få setninger om hva som gjør at dere har innstilt hver av disse personene. F.eks. knyttet til personlige egenskaper og erfaring. Fokuser på det positive.

## Som varamedlem(er) innstiller vi...

* Person D.
* ...osv...

Si 2-3 setninger om den/de dere innstiller, hvor du vektlegger de positive egenskapene eller kompetansen som gjør vedkommende aktuell for vervet.

I NITO trår varamedlemmer kun til ved varig frafall. Det vil si at den som velges her skal kunne trå inn i teamet som velges, på kort varsel.

## Vi mener denne innstillingen ivaretar...

Til slutt avslutter du med å si noe om hvorfor valgkomiteen mener dette er et godt team.

Dersom ingen av de valgkomiteen har innstilt trekker sitt kandidatur i løpet av valget, så er dere i utgangspunktet ferdige med deres oppgave. Gratulerer!